Iraks nasjonalmuseum

Iraks nasjonalmuseum  (arabisk: ‏المتحف العراقي‎, Al-Matḥaf al-ʿIrāqī) ligger i Bagdad og er et av Iraks viktigste museer, med artefakter fra det gamle Mesopotamia. Her er gjenstander fra landets mer enn 5000-årige historie. 

Det ble grunnlagt av den britiske forskningsreisende Gertrude Bell og åpnet kort før hennes død i 1926 som Bagdads arkeologiske museum.

Nasjonalmuseet ble stengt i 1991 under Kuwaitkrigen og ble ikke gjenåpnet før på Saddam Husseins fødselsdag 28. april 2000. Under Irakkrigen ble museet og nasjonalbiblioteket utsatt for omfattende plyndring og vandalisering. Flere tusentalls gjenstander ble ødelagte eller forsvant for senere å dukke opp til salgs i forskjellige deler av verden. 

 Eksterne lenker 

 The Baghdad Museum Project 
 University of Chicago - Lost Treasures from Iraq 

Kategori:Bagdad
Kategori:Arkeologiske museer
Kategori:Museer etablert i 1926